謁諸葛祠
作者：劉希夷
朝代：唐

paragraphs: 孤雲何其高，明月不可繫。
灼灼抱此心，與世自涇渭。
釋來從所歡，感亂亦歔欷。
咨惟今之人，竊國未云耻。
白首入吳市，秋風恐燕水。
區區袁與曹，等是刺客耳。
而我於其間，秉義不敢墜。
袁音回衡飈，清義動幽邃。
天心固難亮，吾獨信所履。
溶溶日間雲，漠漠點寒砌。
饑鼯墮蒼瓦，澹薄公所憇。
靜然想英姿，孤懷亦差𢠢。
（《道藏輯要》本明諸葛曦基輯《漢丞相諸葛忠武侯集》卷十二。
）。